title: Решение на Съвета от 12 март 2010 година относно подписването от името на Съюза и временното прилагане на Споразумението за научно и техническо сътрудничество между Европейския съюз и правителството на Фарьорските острови, асоцииращо Фарьорските острови към Седмата рамкова програма на Съюза за научни изследвания, технологично развитие и демонстрационни дейности (2007—2013 г.)

text:
               17.9.2010

               BG

               Официален вестник на Европейския съюз

               L 245/1

         РЕШЕНИЕ НА СЪВЕТА
   от 12 март 2010 година
   относно подписването от името на Съюза и временното прилагане на Споразумението за научно и техническо сътрудничество между Европейския съюз и правителството на Фарьорските острови, асоцииращо Фарьорските острови към Седмата рамкова програма на Съюза за научни изследвания, технологично развитие и демонстрационни дейности (2007—2013 г.)
   (2010/558/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 186, във връзка с член 218, параграф 5, първа алинея, първото изречение,
   като взе предвид предложението на Европейската комисия,
   като има предвид, че:

               (1)

               Комисията е договорила от името на Общността Споразумение за научно и техническо сътрудничество с правителството на Фарьорските острови (наричано по-нататък „Споразумението“), в което се предвижда временно прилагане от 1 януари 2010 г. Временното прилагане ще позволи на предприятия от Фарьорските острови да участват в поканите за подаване на предложения в рамките на Седмата рамкова програма на Съюза, планирана за стартиране през януари 2010 г.

               (2)

               Преговорите доведоха до парафиране на Споразумението на 13 юли 2009 г.

               (3)

               Споразумението следва да бъде подписано и да се прилага временно до приключването на процедурите, необходими за неговото сключване,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението между Европейския съюз и правителството на Фарьорските острови за научно и техническо сътрудничество, асоцииращо Фарьорските острови към Седмата рамкова програма на Съюза за научни изследвания, технологично развитие и демонстрационни дейности (2007—2013 г.) се одобрява от името на Европейския съюз, при условие за сключването на посоченото споразумение.
   Текстът на Споразумението е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) Споразумението от името на Съюза, при условие за сключването му.
   Член 3
   Споразумението се прилага временно от 1 януари 2010 г. до приключването на процедурите, необходими за неговото сключване.
   Член 4
   Настоящото решение влиза в сила в деня на приемането му.
   Член 5
   Настоящото решение се публикува в Официален вестник на Европейския съюз.

      Съставено в Брюксел на 12 март 2010 година.

            За Съвета

            Председател

         J. BLANCO

    ---documentbreak---

               17.9.2010

               BG

               Официален вестник на Европейския съюз

               L 245/2

         СПОРАЗУМЕНИЕ
   между Европейския съюз и правителството на Фарьорските острови за научно и техническо сътрудничество
   ЕВРОПЕЙСКИЯТ СЪЮЗ,
   наричан по-нататък „Съюзът“,
   от една страна,
   и
   ПРАВИТЕЛСТВОТО НА ФАРЬОРСКИТЕ ОСТРОВИ,
   наричано по-нататък „Фарьорските острови“,
   от друга страна,
   наричани по-нататък „Страните“,
   КАТО ИМАТ ПРЕДВИД важността на настоящото научно и техническо сътрудничество между Фарьорските острови и Съюза и техния взаимен интерес за укрепването му в контекста на създаването на Европейското изследователско пространство,
   КАТО СЕ ИМА ПРЕДВИД, ЧЕ фарьорските изследователи вече са участвали успешно в проекти, финансирани от Съюза,
   КАТО ИМАТ ПРЕДВИД интереса и на двете страни за поощряване на взаимния достъп на изследователските им институции до изследователските и технологични дейности във Фарьорските острови, от една страна, и до рамкови програми на Съюза за изследвания и технологии, от друга страна,
   КАТО СЕ ИМА ПРЕДВИД, ЧЕ Фарьорските острови и Съюзът са заинтересовани от сътрудничество в тези програми с цел взаимна изгода,
   КАТО СЕ ИМА ПРЕДВИД, ЧЕ с Решение № 1982/2006/EO (1) от 18 декември 2006 г. Европейският парламент и Съветът на Европейския съюз приеха Седмата рамкова програма на Европейската общност за научни изследвания, технологично развитие и демонстрационни дейности (2007—2013 г.) (наричана по-нататък „Рамковата програма“),
   КАТО ИМАТ ПРЕДВИД, ЧЕ правителството на Фарьорските острови сключва настоящото споразумение от името на Кралство Дания в съответствие със Закона за сключване на споразумения съгласно международното право от правителството на Фарьорските острови,
   КАТО СЕ ИМА ПРЕДВИД, ЧЕ без да се засягат съответните разпоредби на Договора за функционирането на Европейския съюз (наричан по-нататък „ДФЕС“), настоящото споразумение и всички дейности, включени в неговите рамки, по никакъв начин не засягат правата, предоставени на държавите-членки, да предприемат двустранни действия с Фарьорските острови в областта на науката, технологията, изследванията и развитието, както и да сключват споразумения, когато е необходимо, с тази цел,
   СЕ СПОРАЗУМЯХА ЗА СЛЕДНОТО:
   Член 1
   Обхват
   1.   Фарьорските острови се асоциират, при сроковете и условията, установени от или посочени в настоящото споразумение и приложенията му, към рамковата програма, създадена с Решение № 1982/2006/ЕО, Регламент (ЕО) № 1906/2006 на Европейския парламент и на Съвета от 18 декември 2006 г. за определяне на правила за участието на предприятия, изследователски центрове и университети в дейности по Седмата рамкова програма и за разпространение на резултатите от научните изследвания (2007—2013 г.) (2), и с решения 2006/971/ЕО (3), 2006/972/ЕО (4), 2006/973/ЕО (5), 2006/974/ЕО (6) и 2006/975/ЕО (7) на Съвета относно различните специфични програми от рамковата програма.
   2.   Всички действия, произтичащи от актовете, посочени в параграф 1, за създаване на необходимите структури за прилагане на рамковата програма чрез изследователски дейности в съответствие с членове 185 и 187 от ДФЕС, се прилагат към Фарьорските острови.
   3.   В допълнение към асоциирането, посочено в параграф 1, сътрудничеството може да включва:

               а)

               редовни обсъждания на ориентациите и приоритетите за изследователските политики и планиране във Фарьорските острови и Съюза,

               б)

               обсъждания на перспективите и развитието на сътрудничеството,

               в)

               своевременно предоставяне на информация относно изпълнението на програмите и изследователските проекти на Фарьорските острови и Съюза, както и относно резултатите от предприетата работа в рамките на настоящото споразумение,

               г)

               съвместни заседания,

               д)

               посещения и обмен на научни работници, инженери и техници,

               е)

               редовни и постоянни контакти между програмните мениджъри или проектните мениджъри на Фарьорските острови и Съюза,

               ж)

               участие на експерти в семинари, симпозиуми и работни групи.

         Член 2
   Срокове и условия по отношение на асоциирането на Фарьорските острови към рамковата програма
   1.   Правните субекти от Фарьорските острови участват в непреки действия и в дейности на Съвместния изследователски център на рамковата програма при същите условия като тези, приложими към правните субекти от държавите-членки на Европейския съюз, в съответствие със сроковете и условията, установени от или посочени в приложения I и II. За фарьорските изследователски институции сроковете и условията, приложими за представяне и оценяване на предложенията, както и тези за безвъзмездна помощ и сключване на грантови споразумения и/или договори по програми на Съюза, са същите като тези, приложими за грантови споразумения и/или договори, сключени по същите програми с изследователски институции, установени в Съюза, като се вземат предвид взаимните интереси на Съюза и Фарьорските острови.
   Правните субекти от Съюза участват в изследователските програми и проекти на Фарьорските острови по теми, равностойни на тези от рамковата програма, при същите условия като тези, приложими към правните субекти от Фарьорските острови, в съответствие със сроковете и условията, установени със или посочени в приложения I и II. Правен субект, учреден в друга страна, асоциирана към рамковата програма, се ползва със същите права и задължения по настоящото споразумение, както правните субекти, които са установени в държава-членка, при условие че посочената асоциирана страна, в която е установен правният субект, е съгласна да предостави на правните субекти от Фарьорските острови същите права и задължения.
   2.   От датата на прилагането на настоящото споразумение Фарьорските острови заплащат за всяка година от срока на рамковата програма финансова вноска към годишния бюджет на Съюза. Финансовата вноска на Фарьорските острови се прибавя към сумата, ежегодно определяна в годишния бюджет на Съюза за бюджетни кредити за поети ангажименти за изпълнение на финансовите задължения, произтичащи от различни форми на мерки, необходими за изпълнението, управлението и функционирането на рамковата програма. Правилата, които регламентират изчисляването и плащането на финансовата вноска на Фарьорските острови, се съдържат в приложение III.
   3.   Представителите на Фарьорските острови участват като наблюдатели в комитетите на рамковата програма, създадени с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (8). Тези комитети заседават без присъствието на представителите на Фарьорските острови при гласуване. Фарьорските острови се уведомяват за резултата. Участието, упоменато в настоящия параграф, има същата форма, включително процедурите за получаване на информация и документация, като тази, приложима за представителите от държавите-членки.
   4.   Представителите на Фарьорските острови участват като наблюдатели в управителния съвет на Съвместния изследователски център. Участието, упоменато в настоящия параграф, има същата форма, включително процедурите за получаване на информация и документация, като тази, приложима за представителите от държавите-членки.
   5.   Разходите за пътни и дневни, направени от представителите на Фарьорските острови, участващи в заседанията на комитетите и органите, посочени в настоящия член, или на заседания, свързани с изпълнението на рамковата програма, организирани от Съюза, се възстановяват от него на същата база и в съответствие с процедурите, валидни понастоящем за представителите на държавите-членки.
   Член 3
   Засилване на сътрудничеството
   1.   Страните полагат всички усилия, в рамките на тяхното приложимо законодателство, да улеснят свободното движение и пребиваване на научните работници, участващи в дейностите, обхванати от настоящото споразумение, както и да улеснят презграничното движение на стоки, предназначени за използване в такива дейности.
   2.   Страните гарантират, че няма да бъдат налагани данъчни такси или налози върху сделки по трансфер на средства между Съюза и Фарьорските острови, когато въпросни средства са необходими за извършване на дейностите, обхванати от настоящото споразумение.
   Член 4
   Изследователски комитет ЕС—Фарьорски острови
   1.   Създава се съвместен комитет, наречен „Изследователски комитет ЕС—Фарьорски острови“, чиито функции включват:

               а)

               осигуряване, оценяване и преглед на изпълнението на настоящото споразумение,

               б)

               проучване на всяка мярка с възможност за подобряване и развитие на сътрудничеството,

               в)

               редовно обсъждане на бъдещите ориентации и приоритети на изследователските политики и планиране във Фарьорските острови и Съюза и перспективите за бъдещо сътрудничество,

               г)

               предмет на вътрешните процеси на одобрение на всяка страна, извършване на технически изменения към настоящото споразумение по целесъобразност.

         2.   Изследователски комитет ЕС—Фарьорски острови има право да определя по молба на Фарьорските острови региони във Фарьорските острови, които изпълняват критериите, посочени в член 5, параграф 1 от Регламент (ЕО) № 1083/2006 на Съвета от 11 юли 2006 г. за определяне на общи разпоредби за Европейския фонд за регионално развитие, Европейския социален фонд и Кохезионния фонд (9), и които отговарят, следователно, на условията да се ползват от изследователски дейности, предвидени по Работната програма „Изследователски потенциал“ в рамките на специфичната подпрограма „Капацитети“.
   3.   Изследователският комитет ЕС—Фарьорски острови, който се състои от представители на Комисията и Фарьорските острови, приема свой процедурен правилник.
   4.   Изследователския комитет ЕС—Фарьорски острови заседава най-малко веднъж на всеки две години. Извънредни заседания се провеждат по искане на едната или другата страна.
   Член 5
   Заключителни разпоредби
   1.   Приложения I, II, III и IV представляват неразделна част от настоящото споразумение.
   2.   Настоящото споразумение се сключва за оставащия период на рамковата програма. То влиза в сила на датата, на която всяка страна е уведомила другата за приключване на процедурите си за тази цел. То се прилага временно от 1 януари 2010 г.
   Настоящото споразумение може да бъде изменено само писмено с общото съгласие на страните. Влизането в сила на измененията следва същата процедура, приложима за самото споразумение, по дипломатически път. Всяка една от страните може да прекрати споразумението по всяко време с писмено предизвестие от шест месеца по дипломатически път. Проектите и дейностите в ход по време на прекратяването и/или при изтичане на срока на настоящото споразумение продължават до приключването им при условията, предвидени в него. Страните уреждат с общо съгласие всички други последствия от прекратяването.
   3.   Ако едната страна уведоми другата, че няма да сключи настоящото споразумение, взаимно се договаря, че:

               —

               Съюзът възстановява на Фарьорските острови вноската му в годишния бюджет на Европейския съюз, посочена в член 2, параграф 2,

               —

               въпреки това, средствата, ангажирани от Съюза във връзка с участието на фарьорските правни субекти в непреки действия, включително възстановяванията, посочени в член 2, параграф 5, се прихващат от Съюза от това възстановяване,

               —

               проекти и дейности, предприети в рамките на това временно прилагане, и които са все още в ход по време на уведомлението, посочено в параграф 2, продължават до приключването им при условията, предвидени в настоящото споразумение.

         4.   Ако Съюзът реши да преразгледа рамковата програма, тя уведомява Фарьорските острови за точното съдържание на тези ревизии в срок до една седмица след приемането им от Съюза. В случай на такова ревизиране или удължаване на изследователските програми, Фарьорските острови могат да прекратят споразумението с отправяне на шестмесечно предизвестие. Страните отправят известие за всяко намерение да прекратят или удължат настоящото споразумение в срок до три месеца след приемането на решението на Съюза.
   5.   Когато Съюзът приеме нова многогодишна рамкова програма за научни изследвания, технологично развитие и демонстрационни дейности, може да бъде предоговорено или подновено ново споразумение при взаимно съгласувани условия по искане на някоя от страните.
   6.   Настоящото споразумение се прилага, от една страна, на териториите, в които се прилага ДФЕС, и при условията, предвидени в посочения договор, и от друга страна, на територията на Фарьорските острови.
   7.   Настоящото споразумение се съставя в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и фарьорски езици, като всеки текст е еднакво автентичен.

      Съставено в Брюксел на трети юни две хиляди и десета година.
      Hecho en Bruselas, el tres de junio de dos mil diez.
      V Bruselu dne třetího června dva tisíce deset.
      Udfærdiget i Bruxelles den tredje juni to tusind og ti.
      Geschehen zu Brüssel am dritten Juni zweitausendzehn.
      Kahe tuhande kümnenda aasta juunikuu kolmandal päeval Brüsselis.
      'Εγινε στις Βρυξέλλες, στις τρεις Ιουνίου δύο χιλιάδες δέκα.
      Done at Brussels on the third day of June in the year two thousand and ten.
      Fait à Bruxelles, le trois juin deux mille dix.
      Fatto a Bruxelles, addì tre giugno duemiladieci.
      Briselē, divi tūkstoši desmitā gada trešajā jūnijā
      Priimta du tūkstančiai dešimtų metų birželio trečią dieną Briuselyje.
      Kelt Brüsszelben, a kétezer-tizedik év június harmadik napján.
      Magħmul fi Brussell, it-tielet jum ta' Ġunju tas-sena elfejn u għaxra.
      Gedaan te Brussel, de derde juni tweeduizend tien.
      Sporządzono w Brukseli dnia trzeciego czerwca dwa tysiące dziesiątego roku.
      Feito em Bruxelas, em três de Junho de dois mil e dez.
      Întocmit la Bruxelles, la trei iunie două mii zece.
      V Bruseli tretieho júna dvetisícdesať.
      V Bruslju, dne tretjega junija leta dva tisoč deset.
      Tehty Brysselissä kolmantena päivänä kesäkuuta vuonna kaksituhattakymmenen.
      Som skedde i Bryssel den tredje juni tjugohundratio.
      Gjørdur í Brússel triðja juni tvey túsund og tíggju.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Ühenduse nimel
         Για την Ευρωπαϊκή Κοινότητα
         For the European Union
         Pour l'Union européenne
         Per l'Unione europea
         Eiropas Savieníbas vārdā
         Europos Sajungos vardu
         Az Európai Unió részéről
         Ghall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen
         Fyri Evropeiska Somveldið

         За правителството на Фарьорските острови
         Por el Gobierno de las Islas Feroe
         Za vládu Faerských ostrovů
         For Færøernes landsstyre
         Für die Regierung der Färöer
         Fääri saarte valitsuse nimel
         Για την Κυβέρνηση των Νήσων Φερόες
         For the Government of the Faroes
         Pour le gouvernement des îles Féroé
         Per il governo delle isole Færøer
         Fēru salu valdības vārdā
         Farerų Vyriausybės vardu
         A Feröer szigetek kormánya részéről
         Għall-Gvern tal-Gżejjer Faeroe.
         Voor de regering van de Faeröer
         W imieniu rządu Wysp Owczych
         Pelo Governo das IIhas Faroé
         Pentru Guvernul Insulelor Feroe
         Za vládu Faerských ostrovov
         Za Vlado Ferskih otokov
         Färsaarten hallituksen puolesta
         För Färöarnas landsstyre
         Fyri Føroya landsslýri

      (1)  ОВ L 412, 30.12.2006 г., стр. 1.

      (2)  ОВ L 391, 30.12.2006 г., стр. 1.

      (3)  ОВ L 400, 30.12.2006 г., стр. 86.

      (4)  ОВ L 400, 30.12.2006 г., стр. 243.

      (5)  ОВ L 400, 30.12.2006 г., стр. 272.

      (6)  ОВ L 400, 30.12.2006 г., стр. 299.

      (7)  ОВ L 400, 30.12.2006 г., стр. 368.

      (8)  ОВ L 184, 17.7.1999 г., стр. 23.

      (9)  ОВ L 210, 31.7.2006 г., стр. 25.
   ПРИЛОЖЕНИЕ I

      СРОКОВЕ И УСЛОВИЯ ЗА УЧАСТИЕ НА ПРАВНИ СУБЕКТИ ОТ ДЪРЖАВИТЕ-ЧЛЕНКИ НА СЪЮЗА И ОТ ФАРЬОРСКИТЕ ОСТРОВИ

   За целите на настоящото споразумение „правен субект“ означава всяко физическо лице или всяко юридическо лице, учредено съгласно националното законодателство по мястото на установяване или съгласно законодателството на Съюза, което притежава правосубектност и е носител на права и задължения от всякакъв вид на негово собствено име.
   I.   Срокове и условия за участието на правни субекти от Фарьорските острови в непреки действия на рамковата програма

               1.

               Участието и финансирането на правни субекти, установени във Фарьорските острови, в непреки действия на рамковата програма следва условията, предвидени за асоциирани страни в Регламент (ЕО) № 1906/2006. В случай че Съюзът изготви разпоредби за прилагане на членове 185 и 187 от ДФЕС, на Фарьорските острови ще бъде дадена възможност да участват в правните структури, създадени в съответствие с тези разпоредби, при спазване на правилата за учредяване на тези правни структури.
               Правни субекти, образувани във Фарьорските острови, имат право да участват в непреки действия на основание на членове 185 и 187 от ДФЕС при същите условия като правните субекти, установени в държавите-членки.
               Правни субекти, установени във Фарьорските острови, имат право, при същите условия като правните субекти, установени в държавите-членки, на заеми, които Европейската инвестиционна банка предоставя в подкрепа на целите на научните изследвания, предвидени съгласно рамковата програма (финансово улеснение за споделяне на риска).

               2.

               Правните субекти от Фарьорските острови се вземат предвид, заедно с тези от Съюза, при избора на достатъчен брой независими експерти за задачите и при условията, предвидени в членове 17 и 27 от Регламент (ЕО) № 1906/2006 и за участие в различни групи и консултантски комитети на рамковата програма, като се имат предвид уменията и знанията, подходящи за възложените им задачи.

               3.

               В съответствие с Регламент (ЕО) № 1906/2006 и Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1) (по-нататък наричан „Финансовия регламент“), грантовото споразумение и/или договора, сключен от Съюза с правен субект от Фарьорските острови за провеждане на непряко действие, предвиждат извършването на контролни и одиторски дейности от или с пълномощията на Комисията или Сметната палата на Европейския съюз. В дух на сътрудничество и взаимен интерес съответните органи на Фарьорските острови предоставят всякаква разумна и изпълнима помощ, която може да е необходима или полезна при обстоятелствата за провеждане на такива контролни и одиторски дейности.

         II.   Срокове и условия за участие на правни субекти от държавите-членки в изследователски програми и проекти на Фарьорските острови

               1.

               Участието на правни субекти, установени в Съюза, създадени съгласно националното законодателство на някоя от държавите-членки на Съюза или съгласно общностното законодателство, в проекти на научни и технологични програми на Фарьорските острови може да изисква съвместното участие на най-малко един фарьорски правен субект. Предложения за такова участие се представят съвместно, когато е необходимо, с фарьорски правен/правни субект/и.

               2.

               В съответствие с параграф 1 и с приложение II, правата и задълженията на правни субекти, установени в Съюза, които участват в изследователски проекти в рамките на научни и технологични програми на Фарьорските острови, сроковете и условията, приложими за представянето и оценяването на предложения и за предоставянето на безвъзмездна помощ и сключването на грантови споразумения и/или договори в такива проекти, се подчиняват на законодателството на Фарьорските острови, на регламентите и правителствените директиви, регулиращи функционирането на научните и технологичните програми, както и на ограниченията на националната сигурност, когато е необходимо, приложими за фарьорските правни субекти и гарантиращи равноправно третиране, като се има предвид същността на сътрудничеството между Фарьорските острови и Съюза в тази област.
               Финансирането на правни субекти, установени в Съюза, които участват в изследователски проекти в рамките на научни и технологични програми на Фарьорските острови, се подчинява на законодателството на Фарьорските острови, на регламентите и правителствените директиви, регулиращи функционирането на научните и технологичните програми, както и на ограниченията на националната сигурност, когато е необходимо, приложими за нефарьорски правни субекти, които участват в изследователски проекти в рамките на научни и технологични програми на Фарьорските острови. В случаите, когато на нефарьорските правни субекти не се предоставя финансиране, правните субекти на Съюза заплащат собствените си разходи, включително относителния им дял в разходите за общо управление на проекта и административните разходи.

               3.

               Предложенията за изследвания във всички области трябва да бъдат представени на Фарьорския изследователски съвет (Granskingarráðið).

               4.

               Фарьорските острови редовно информират Съюза за текущите фарьорски програми и възможностите за участие на правни субекти, установени в Съюза.

      (1)  ОВ L 248, 16.9.2002 г., стр. 1.
   ПРИЛОЖЕНИЕ II

      ПРИНЦИПИ ЗА РАЗПРЕДЕЛЕНИЕ НА ПРАВАТА НА ИНТЕЛЕКТУАЛНА СОБСТВЕНОСТ

   I.   Приложение
   За целите на настоящото споразумение: „интелектуална собственост“ има значението, определено в член 2 от Конвенцията за създаване на Световна организация за интелектуална собственост, подписана в Стокхолм на 14 юли 1967 г., „знания“ означават резултатите, включително информацията, с възможност да бъдат защитени или не, както и авторските права или правата, отнасящи се до такава информация, вследствие от заявките или издаването на патенти, модели, сортове растения, сертификати за допълнителна защита или други подобни форми на защита.
   II.   Права на интелектуална собственост на правните субекти на Страните

               1.

               Всяка страна гарантира, че правата на интелектуална собственост на правните субекти на другата страна, които участват в дейностите, извършвани съгласно настоящото споразумение, както и свързаните права и задължения, произтичащи от такова участие, са в съответствие с основните международни конвенции, приложими за Страните, включително споразумението TRIPS (Споразумение относно свързаните с търговията аспекти на правата на интелектуална собственост под управлението на Световната търговска организация), както и Бернската конвенция (Парижки акт, 1971 г.) и Парижката конвенция (Стокхолмски акт, 1967 г.).

               2.

               Правните субекти от Фарьорските острови, участващи в непряко действие от рамковата програма, имат права и задължения върху интелектуалната собственост при условията, предвидени в Регламент (ЕО) № 1906/2006, както и в съответните грантови споразумения и/или договори, сключени с Европейския съюз, и се съобразяват с параграф 1. Когато правни субекти от Фарьорските острови участват в непряко действие от рамковата програма, прилагана съгласно член 185 от ДФЕС, те имат същите права и задължения върху интелектуалната собственост като тези на участващите държави-членки, установени в съответното решение на Европейския парламент и Съвета и съответното грантово споразумение и/или договор, сключен със Съюза, и се съобразяват с параграф 1.

               3.

               Правни субекти на Съюза, които участват в изследователски програми или проекти на Фарьорските острови, имат същите права и задължения върху интелектуалната собственост като тези на правните субекти, установени във Фарьорските острови и участващи в такива изследователски програми или проекти, и се съобразяват с параграф 1.

         III.   Права на интелектуална собственост на страните

               1.

               Освен ако не е специално договорено друго между страните, следните правила се прилагат за знанията, генерирани от страните в хода на дейностите, изпълнявани съгласно член 1, параграф 3 от настоящото споразумение:

                           а)

                           Страната, която генерира такива знания, е техен собственик. Когато не може да се установи съответният дял от работата, страните съвместно притежават тези знания;

                           б)

                           Страната, която притежава тези знания, предоставя права на достъп до тях на другата страна за провеждане на дейностите, посочени в член 1, параграф 3 от настоящото споразумение. Такива права на достъп се предоставят безвъзмездно.

               2.

               Освен ако не е специално договорено друго между страните, следните правила се прилагат за научните литературни работи на страните:

                           а)

                           в случаите, когато дадена страна публикува научни и технически сведения, информация и резултати в периодични издания, статии, доклади, книги, включително видео и софтуер, произтичащи и свързани с дейностите, извършвани съгласно настоящото споразумение, на другата страна се предоставя световен, неекслузивен, неотменяем, безплатен лиценз за превод, възпроизвеждане, адаптиране, предаване и публично разпространение на такива произведения;

                           б)

                           всички копия от сведенията и информацията, защитени с авторско право, които трябва да бъдат публично разпространени и изготвени съгласно настоящия раздел, посочват имената на автора/ите на работата, освен ако даден автор изрично не откаже да бъде поименно назован. Те също така съдържат ясно видимо признание за партньорската подкрепа на страните.

               3.

               Освен ако не е специално договорено друго между страните, следните правила се прилагат за неразкритата информация на страните:

                           а)

                           когато на другата страна се съобщава информация, свързана с дейностите, извършвани съгласно настоящото споразумение, всяка страна идентифицира информацията, която желае да остане неразкрита;

                           б)

                           получаващата страна може на своя собствена отговорност да съобщи неразкритата информация на органи или лица под нейно управление за конкретни цели на изпълнение на настоящото споразумение;

                           в)

                           с предварителното писмено съгласие на страната, която осигурява неразкритата информация, получаващата страна може да разпространява такава неразкрита информация по-широко, отколкото е позволено иначе в буква б). Страните си сътрудничат при разработване на процедури за искане и получаване на предварително писмено съгласие за такова по-широко разпространение, като всяка страна предоставя такова разрешение в степен, допустима от вътрешните ѝ политики, разпоредби и закони;

                           г)

                           предоставена на семинари и други срещи между представители на страните, организирани във връзка с настоящото споразумение, или информация, произтичаща от командироване на персонал, използване на средства и съоръжения, или непреки действия, остава поверителна, когато получателят на такава неразкрита или друга или привилегирована информация е бил известен за поверителния характер на съобщената информация по време на извършването на тази комуникация, в съответствие с буква а);

                           д)

                           всяка страна полага усилия да гарантира предвидения тук контрол върху неразкритата информация, получена от нея съгласно букви а) и в). Ако една от страните установи, че няма, или логично се очаква да не може, да изпълни условията за неразпространение, определени в букви а) и в), тя незабавно уведомява другата страна. Страните впоследствие се консултират за намиране на подходящ начин на действие.

         ПРИЛОЖЕНИЕ III

      ПРАВИЛА, РЕГЛАМЕНТИРАЩИ ФИНАНСОВАТА ВНОСКА НА ФАРЬОРСКИТЕ ОСТРОВИ В РАМКОВАТА ПРОГРАМА

   I.   Изчисляване на финансовата вноска на Фарьорските острови

               1.

               Финансовата вноска на Фарьорските острови в рамковата програма се определя на годишна база в съотношение, и в допълнение, към сумата, налична всяка година в годишния бюджет на Съюза за бюджетни кредити за поети ангажименти, необходими за изпълнение, управление и функциониране на рамковата програма в съответствие с Финансовия регламент и Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (1).

               2.

               Факторът за пропорционалност, регламентиращ вноската на Фарьорските острови, се получава с определянето на съотношението между брутния вътрешен продукт на Фарьорските острови на пазарни цени и сбора на брутните вътрешни продукти на пазарни цени на държавите-членки на Съюза. За държавите-членки това съотношение се изчислява въз основа на последните статистически данни от Комисията (Евростат), налични по време на публикуването на предварителния проектобюджет на Съюза за същата година и за Фарьорските острови въз основа на последните статистически данни, свързани със същата година, от Националния статистически орган на Фарьорските острови (Hagstova Føroya), налични по време на публикуване на предварителния проектобюджет на Съюза.

               3.

               Комисията съобщава на Фарьорските острови своевременно, и най-късно до 1 септември в годината, предхождаща всяка финансова година, следната информация заедно със съответния съпровождащ материал:

                           —

                           сумите на бюджетните кредити за ангажименти в разходната част на предварителния проектобюджет на Съюза относно рамковата програма,

                           —

                           предвидената сума на вноските въз основа на предварителния проектобюджет относно участието на Фарьорските острови в рамковата програма в съответствие с параграфи 1, 2 и 3.

                     Когато годишният бюджет на Съюза бъде окончателно приет, Комисията уведомява Фарьорските острови в съобщение относно разходите, свързани с участието му, за окончателните суми, посочени в параграф 1.

         II.   Плащане на финансовата вноска на Фарьорските острови

               1.

               Комисията изпраща на Фарьорските острови най-късно през януари и юни на всяка финансова година покана за внасяне на средствата, съответстващи на неговата вноска съгласно настоящото споразумение. Това предвижда съответно изплащането:
               на шест дванайсети от вноската на Фарьорските острови 30 дни след получаване на поканата за внасяне на средствата. Шестте дванайсети обаче, които трябва да се платят 30 дни след получаване на поканата, издадена през януари, се изчисляват на базата на сумата, посочена в приходната част на предварителния проектобюджет: изравняването на така платената сума става при заплащането на шестте дванайсети 30 дни след получаване на поканата за внасяне на средствата, издадена най-късно през юни.
               За първата година от изпълнението на настоящото споразумение Комисията изпраща първата покана за внасяне на средствата в срок от 30 дни от датата на временното му прилагане. Ако тази покана бъде издадена след 15 юни, тя предвижда плащане на дванайсет дванайсети от вноската на Фарьорските острови в срок до 30 дни, изчислени на базата на сумата, посочена в приходната част на бюджета.

               2.

               Вноската на Фарьорските острови се посочва и плаща в евро. Плащането от страна на Фарьорските острови се завежда на кредит в програмите на Съюза като бюджетен приход, записан в съответната бюджетна позиция в приходната част на годишния бюджет на Съюза. Финансовият регламент се прилага за управлението на бюджетните кредити.

               3.

               Фарьорските острови плащат вноската си по настоящото споразумение в съответствие с графика в параграф 1. Всяко забавяне на вноската води до увеличаване на плащането на наказателна лихва от Фарьорските острови върху неплатената сума от датата на падежа. Лихвеният процент за дължими суми, неизплатени на съответната дата, е процентът, прилаган от Европейската централна банка за нейните основни операции по рефинансиране, публикуван в серия C на Официален вестник на Европейския съюз, в сила на първия календарен ден от месеца, в който се пада датата на падежа, завишен с един и половина процентни пункта.
               В случай че забавянето на изплащането на вноската е такова, че това може да застраши значително изпълнението и управлението на програмата, участието на Фарьорските острови в програмата за съответната финансова година се прекратява временно от Комисията вследствие на непостъпило плащане в рамките на 20 работни дни след официално напомнително писмо, изпратено на Фарьорските острови, без да се засягат задълженията на Съюза съгласно вече сключените грантови споразумения и/или договори, отнасящи се до изпълнението на избраните непреки действия.

               4.

               Най-късно до 31 май на годината, следваща финансовата година, отчетът за бюджетните кредити за рамковата програма на тази финансова година се изготвя и предава на Фарьорските острови за информация в съответствие с формата на отчета за приходите и разходите на Комисията.

               5.

               При приключване на отчетите, отнасящи се до всяка финансова година, в рамките на подготовката на отчета за приходите и разходите, Комисията пристъпва към изравняване на сметките по отношение на участието на Фарьорските острови. Това изравняване взема предвид преобразуванията, които са станали или посредством прехвърляне, сторниране, преноси, отменяния, или чрез допълнителни и коригиращи бюджети през финансовата година. Това изравняване става при второто плащане за следващата финансова година, както и за последната финансова година през юли 2014 г. По-нататъшно изравняване следва всяка година до юли 2016 г.

      (1)  ОВ L 357, 31.12.2002 г., стр. 1.
   ПРИЛОЖЕНИЕ IV

      ФИНАНСОВ КОНТРОЛ НА ФАРЬОРСКИТЕ УЧАСТНИЦИ В ПРОГРАМИ НА СЪЮЗА, ОБХВАНАТИ ОТ НАСТОЯЩОТО СПОРАЗУМЕНИЕ

   I.   Пряко общуване
   Комисията общува пряко с участниците в програмата, установени на Фарьорските острови, и с техните подизпълнители. Те могат директно да представят на Комисията цялата съответна информация и документация, която се изисква от тях на базата на документите, посочени в настоящото споразумение, и на грантовите споразумения и/или договори, сключени за изпълнението им.
   II.   Одити

               1.

               В съответствие с Регламент (ЕО, Евратом) № 1605/2002 и Регламент (ЕО, Евратом) № 2342/2002 на Комисията, както и с другите правила, посочени в настоящото споразумение, грантовите споразумения и/или договори, сключени с участници в програмата, учредени във Фарьорските острови, могат да предвиждат извършването на научни, финансови, технологични или други одити по всяко време в помещенията на участниците или на техните подизпълнители от представители на Комисията или от други лица с мандат, възложен им от Комисията, включително ОЛАФ.

               2.

               Представителите на Комисията, Сметната палата на Европейския съюз и лица с мандат от Комисията, включително ОЛАФ, имат съответен достъп до обектите, дейностите и документите, както и до всяка информация, необходима за извършване на такива одити, включително в електронен вид, при условие че това право на достъп бъде включено и декларирано изрично в грантовите споразумения и/или договори, сключени за изпълнение на актовете, посочени в настоящото споразумение, с участниците от Фарьорските острови.

               3.

               Одитите могат да се провеждат след приключване на рамковата програма или на настоящото споразумение при условията, предвидени във въпросните грантови споразумения и/или договори.

               4.

               Компетентният фарьорски орган, определен от фарьорското правителство, се уведомява предварително за одитите, провеждани на територията на Фарьорските острови. Нотифицирането в дадения случай не представлява предварително условие за извършване на такива одити.

         III.   Проверки на място

               1.

               В рамките на настоящото споразумение Комисията, включително OLAF, има право да извършва проверки и инспекции на място в помещенията на участниците и техните подизпълнители от Фарьорските острови в съответствие със сроковете и условията, предвидени в Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (1).

               2.

               Проверките и инспекциите на място се подготвят и извършват от Комисията в тясно сътрудничество с Националната одитна служба (Landsgrannskoðanin). Последната се уведомява в разумен срок предварително за предмета, целта и правното основание на проверките и инспекциите, за да могат неговите служители да осигурят съдействие. За тази цел длъжностните лица от компетентните фарьорски органи могат да участват в проверките и инспекциите на място.

               3.

               Ако съответните фарьорски органи пожелаят, проверките и инспекциите на място могат да бъдат извършвани съвместно от Комисията и от тях.

               4.

               В случай че участниците в рамковата програма се противопоставят на проверка или инспекция на място, фарьорските органи, действащи в съответствие с националните правила и разпоредби, оказват съдействие на инспекторите от Комисията в разумна степен, необходима им за изпълнение на задълженията за извършване на проверката или инспекцията на място.

               5.

               Комисията съобщава във възможно най-кратки срокове на компетентния фарьорски орган за всеки факт или съмнение, свързани с нередности, забелязани от нея в хода на проверката или инспекцията на място. Във всеки случай от Комисията се изисква да уведоми гореспоменатия орган за резултата от такива проверки и инспекции.

         IV.   Информация и консултации

               1.

               За целите на правилното прилагане на настоящото приложение компетентните органи от Фарьорските острови и Комисията редовно обменят информация, освен ако националните правила и разпоредби забраняват или не разрешават това, а при поискване от някоя от страните провеждат консултации.

               2.

               Компетентните фарьорски органи уведомяват Комисията в надлежен срок за всеки факт или съмнение, които са забелязали, свързани с нередности във връзка с приключването и изпълнението на грантовите споразумения и/или договори, сключени на основание на актовете, посочени в настоящото споразумение.

         V.   Поверителност
   Информацията, съобщена или придобита под някаква форма съгласно настоящото споразумение, подлежи на професионална тайна и защита по същия начин, както подобна информация е под защитата на фарьорското законодателство и съответните разпоредби, приложими за институциите на Съюза. Такава информация не може да се свежда до знанието на лица извън институциите на Съюза или държавите-членки или Фарьорските острови, освен на такива, чиято длъжност го изисква законно, нито може да се използва за други цели, освен за осигуряване на реална защита на финансовите интереси на страните.
   VI.   Административни мерки и санкции
   Без да се засяга прилагането на фарьорското наказателно право, Комисията може да налага административни мерки и санкции в съответствие с регламенти (ЕО, Евратом) № 1605/2002 и (ЕО, Евратом) № 2342/2002, и с Регламент (ЕО, Евратом) № 2988/95 на Съвета от 18 декември 1995 г. (2) относно защитата на финансовите интереси на Европейските общности.
   VII.   Възстановяване и правоприлагане
   Решения, взети от Комисията във връзка с рамковата програма в рамките на обхвата на настоящото споразумение, които налагат парично задължение на лица, различни от държавите, подлежат на изпълнение във Фарьорските острови посредством гражданска процедура във фарьорски съд. Съответните разпоредби за изпълнителни мерки са включени в грантовите споразумения с участниците от Фарьорските острови. Изпълнителната заповед се подава до фарьорския съд, без допълнителен контрол, освен удостоверяване на истинността на акта, от органите, определени от правителството на Фарьорските острови, които уведомяват Комисията за това. Изпълнението се извършва в съответствие с процедурния правилник на Фарьорските острови. Законността на решението за изпълнително производство подлежи на контрол от Съда на Европейския съюз. Съдебните решения, произнесени от Съда съгласно арбитражна клауза в грантово споразумение и/или договор във връзка с рамковата програма, подлежат на изпълнение при същите условия.

      (1)  ОВ L 292, 15.11.1996 г., стр. 2.

      (2)  ОВ L 312, 23.12.1995 г., стр. 1.


title: Решение 2009/916/ОВППС на Съвета от 23 октомври 2009 година относно подписването и сключването на споразумението между Европейския съюз и Република Сейшели относно статута на силите, ръководени от Европейския съюз в Република Сейшели в рамките на военната операция на ЕС Atalanta

text:
               10.12.2009

               BG

               Официален вестник на Европейския съюз

               L 323/12

         РЕШЕНИЕ 2009/916/ОВППС НА СЪВЕТА
   от 23 октомври 2009 година
   относно подписването и сключването на споразумението между Европейския съюз и Република Сейшели относно статута на силите, ръководени от Европейския съюз в Република Сейшели в рамките на военната операция на ЕС Atalanta
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 15 май 2008 г. Съветът за сигурност на Организацията на обединените нации (ССООН) прие Резолюция 1814 (2008), с която приканва държавите и регионалните организации да вземат мерки за защита на корабите, участващи в превоза и доставката на хуманитарна помощ за Сомалия, както и в дейности, разрешени от Организацията на обединените нации.

               (2)

               На 2 юни 2008 г. ССООН прие Резолюция 1816 (2008), с която за период от шест месеца от датата на приемане на тази резолюция, се разрешава на държавите, които сътрудничат с преходното федерално правителство на Сомалия, да влизат в териториалните води на Сомалия и да използват по начин, съответстващ на относимото международно право, всички необходими средства за потушаване на пиратските действия и въоръжените грабежи по море. Срокът на действие на тези разпоредби беше удължен с допълнителен период от дванадесет месеца с Резолюция 1846 (2008) на ССООН, приета на 2 декември 2008 г.

               (3)

               На 10 ноември 2008 г. Съветът прие Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (операция Atalanta).

               (4)

               Член 11 от Съвместно действие 2008/851/ОВППС предвижда, че статутът на силите, ръководени от ЕС, и на техния личен състав, които са разположени на сухоземната територия на трети държави или действат в териториалното море или вътрешните води на трети държави, се договаря в съответствие с процедурата, предвидена в член 24 от Договора.

               (5)

               След упълномощаване от Съвета на 18 септември 2007 г., в съответствие с член 24 от Договора, председателството, подпомагано от Генералния секретар/Върховен представител, договори споразумение между Европейския съюз и Република Сейшели относно статута на силите, ръководени от ЕС в Република Сейшели.

               (6)

               Споразумението следва да бъде одобрено,

         РЕШИ:
   Член 1
   Споразумението между Европейския съюз и Република Сейшели относно статута на силите, ръководени от Европейския съюз в Република Сейшели в рамките на военната операция на ЕС Atalanta, се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) споразумението, с което да обвърже Европейския съюз.
   Член 3
   Настоящото решение поражда действие от деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Люксембург на 23 октомври 2009 година.

            За Съвета

            Председател

         T. BILLSTRÖM

      (1)  ОВ L 301, 12.11.2008 г., стр. 33.
    ---documentbreak---

               10.12.2009

               BG

               Официален вестник на Европейския съюз

               L 323/14

         ПРЕВОД
   СПОРАЗУМЕНИЕ
   между Европейския съюз и Република Сейшели относно статута на силите, ръководени от Европейския съюз в Република Сейшели в рамките на военната операция на ЕС Atalanta
   ЕВРОПЕЙСКИЯТ СЪЮЗ (ЕС),
   от една страна, и
   РЕПУБЛИКА СЕЙШЕЛИ, наричана по-нататък „приемаща държава“,
   от друга страна,
   наричани по-нататък „Страните“,
   КАТО ВЗЕХА ПРЕДВИД:
   Резолюции 1814 (2008), 1838 (2008), 1846 (2008) и 1851 (2008) на Съвета за сигурност на Организацията на обединените нации (ССООН),
   Писмата на Република Сейшели от 2 април 2009 г. и 21 август 2009 г., с които се отправя искане за присъствието на военноморски сили на ЕС на нейна територия,
   Съвместно действие 2008/851/ОВППС на Съвета на Европейския съюз от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия,
   че настоящото споразумение не засяга правата и задълженията на страните съгласно международни споразумения и други инструменти за установяване на международни съдилища и трибунали, включително Статута на Международния наказателен съд,
   СЕ СПОРАЗУМЯХА ЗА СЛЕДНОТО:
   Член 1
   Приложно поле и определения
   1.   Разпоредбите на настоящото споразумение се прилагат към силите, ръководени от Европейския съюз, и към техния персонал.
   2.   Разпоредбите на настоящото споразумение се прилагат единствено на територията на приемащата държава, включително нейните води и въздушно пространство.
   3.   За целите на настоящото споразумение:

               а)

               „сили, ръководени от Европейския съюз (EUNAVFOR)“ означава военните щабове на ЕС и националните контингенти, участващи в операцията на ЕС „Atalanta“, техните плавателни съдове, въздухоплавателни средства, оборудване и транспортни средства;

               б)

               „операция“ означава подготовката, установяването, изпълнението и поддръжката на военната мисия в изпълнение на мандата, произтичащ от Резолюции 1814 (2008), 1838 (2008), 1846 (2008), 1851 (2008) на Съвета за сигурност на ООН и от следващи, свързани с въпроса резолюции на Съвета за сигурност на ООН, както и от Конвенцията на ООН по морско право и писмата за отправяне на покана от Република Сейшели от 2 април 2009 г. и 21 август 2009 г.;

               в)

               „командващ операцията“ означава командващият операцията;

               г)

               „командващ силите на ЕС“ означава командващият в театъра на бойните действия;

               д)

               „генерален военен щаб на ЕС“ означава генералният военен щаб и неговите подразделения, независимо от местоположението им, под ръководството на военнокомандващи на ЕС, които осъществяват военното командване или контрол на операцията;

               е)

               „национални контингенти“ означава подразделения, плавателни съдове, въздухоплавателни средства и части, включително военни части за защита на плавателните съдове на борда на търговски кораби, принадлежащи на държавите-членки на Европейския съюз и на трети държави, участващи в операцията;

               ж)

               „личен състав на EUNAVFOR“ означава членовете на цивилния и военния личен състав, зачислен към EUNAVFOR, както и на личния състав за подготовка на операцията, личния състав, придружаващ задържаните от EUNAVFOR лица, и личния състав, изпълняващ мисия за участваща държава или институция на ЕС в рамките на операцията, които, освен ако в настоящото споразумение не е предвидено друго, се намират на територията на приемащата държава, с изключение на местния персонал и персонала, нает от международни търговски дружества;

               з)

               „местен персонал“ означава служители, които са граждани или лица, които пребивават постоянно на територията на приемащата държава;

               и)

               „бази“ означава всички сгради, жилища и земя, необходими на EUNAVFOR и на личния състав на EUNAVFOR;

               й)

               „участваща държава“ означава всяка държава, предоставила национален контингент на разположение на EUNAVFOR, включително държави-членки на Европейския съюз и трети държави, участващи в операцията;

               к)

               „води“ означава вътрешните води, архипелажните води и териториалното море на приемащата държава и въздушното пространство над тези води;

               л)

               „официална кореспонденция“ означава цялата кореспонденция, свързана с операцията и нейните функции.

         Член 2
   Общи разпоредби
   1.   EUNAVFOR и личният състав на EUNAVFOR спазват законовите и подзаконовите разпоредби на приемащата държава и се въздържат от всякакви действия или дейности, които са несъвместими с целите на операцията.
   2.   EUNAVFOR редовно съобщават на правителството на приемащата държава броя на личния състав на EUNAVFOR, разположен на територията на приемащата държава, както и данните на плавателните съдове, въздухоплавателните средства и частите, които се намират във водите на приемащата държава или акостират на нейните пристанища.
   Член 3
   Идентификация
   1.   Членовете на личния състав на EUNAVFOR, разположен на сухоземната територия на приемащата държава, трябва винаги да носят със себе си паспорт или военна лична карта.
   2.   Превозните средства, въздухоплавателни средства, плавателни съдове и други транспортни средства на EUNAVFOR носят отличителни знаци, характерни за EUNAVFOR и/или регистрационни табели, за които компетентните органи на приемащата държава биват предварително уведомени.
   3.   EUNAVFOR имат право да поставят знамето на ЕС и отличителни знаци като военни емблеми, титли и официални символи в базите и върху превозните си и други транспортни средства. Върху униформите на личния състав на EUNAVFOR се поставя отличителна емблема на EUNAVFOR. Националното знаме или емблеми на съставните национални контингенти на операцията могат да се поставят в базите на EUNAVFOR, върху превозните и други транспортни средства и униформи, в зависимост от решението на командващия силите на ЕС.
   Член 4
   Преминаване на границите и движение на територията на приемащата държава
   1.   С изключение на екипажите на плавателните съдове и въздухоплавателните средства на EUNAVFOR, личният състав на EUNAVFOR се допуска на територията на приемащата държава само след представяне на документите, предвидени в член 3, параграф 1. Членовете на личния състав на EUNAVFOR се освобождават от изискванията на паспортните и визовите разпоредби, както и от имиграционни проверки и митнически контрол при влизане, напускане или в рамките на територията на приемащата държава.
   2.   Членовете на личния състав на EUNAVFOR се освобождават от изискванията на разпоредбите на приемащата държава относно регистрацията и контрола на чуждите граждани, но не придобиват право на постоянно пребиваване или местоживеене на територията на приемащата държава.
   3.   При навлизане в летище или пристанище на приемащата държава, EUNAVFOR спазват законовите и подзаконовите разпоредби на приемащата държава в областта на общественото здраве и здравословната околна среда. За тази цел могат да се сключат договорености за прилагане в съответствие с текста на член 18.
   4.   На приемащата държава се представя за информация общ списък с имуществото на EUNAVFOR, което влиза на нейна територия. Това имущество носи отличителните знаци на EUNAVFOR. Имуществото и транспортните средства на EUNAVFOR, които влизат, преминават или напускат територията на приемащата държава, са освободени от всякакво задължение за представяне на инвентарни списъци или други митнически документи, както и от всякакви форми на проверка.
   5.   Членовете на личния състав на EUNAVFOR, при зачитане на законовите и подзаконовите разпоредби на приемащата държава, могат да управляват моторни превозни средства, плавателни съдове и въздухоплавателни средства на територията на приемащата държава, при условие че притежават валидно национално, международно или военно свидетелство за правоуправление на моторно превозно средство, свидетелство за управление на кораб или съответно за пилот.
   6.   За целите на операцията приемащата държава предоставя на EUNAVFOR и на личния състав на EUNAVFOR свобода на движение и придвижване на територията си, включително в своите води и въздушно пространство. Свободата на движение във водите на приемащата държава включва спиране и хвърляне на котва при всякакви обстоятелства.
   7.   За целите на операцията EUNAVFOR могат да извършват на територията на приемащата държава, включително в нейното териториално море и въздушно пространство, пускане, приземяване и качване на борда на всякакви въздухоплавателни средства или военни съоръжения, с разрешение на органа на приемащата държава, който отговаря за летателната безопасност.
   8.   За целите на операцията подводниците на EUNAVFOR не е необходимо да плават на повърхността и да показват знамето си в териториалното море на приемащата държава.
   За целите на операцията EUNAVFOR и наетите от тях превозни средства могат да използват обществени пътища, мостове, фериботи, летища и пристанища без заплащане на мита, пътни и други такси, данъци или други подобни налози. EUNAVFOR не се освобождават от заплащане на суми в разумен размер за услугите, които са получили по тяхно искане, при условия, еднакви с предвидените за въоръжените сили на приемащата държава.
   Член 5
   Привилегии и имунитети на EUNAVFOR, предоставени от приемащата държава
   1.   Базите, плавателните съдове и въздухоплавателните средства на EUNAVFOR са неприкосновени. Служители на приемащата държава нямат право да влизат на тяхна територия освен със съгласието на командващия силите на ЕС.
   2.   Базите на EUNAVFOR, тяхното оборудване и друго имущество, както и транспортните средства, не подлежат на претърсване, реквизиция, запор или изпълнителни действия.
   3.   EUNAVFOR, тяхната собственост и имущество, независимо къде се намират и кой ги управлява, се ползват с имунитет от юрисдикция.
   4.   Архивите и документацията на EUNAVFOR са неприкосновени по всяко време и където и да се намират.
   5.   Официалната кореспонденция на EUNAVFOR е неприкосновена.
   6.   По отношение на закупени и внесени стоки, предоставени услуги и съоръжения, използвани от EUNAVFOR за целите на операцията, EUNAVFOR, както и лицата, предоставили услуги или сключили договори, се освобождават от всякакви национални, регионални и общински данъци, такси и налози от подобно естество. EUNAVFOR не се освобождават от мита, такси и налози, които представляват заплащане за поискани и извършени услуги.
   7.   Приемащата държава разрешава вноса и износа на стоки за операцията и ги освобождава от всякакви митни сборове, данъци и пътни и други такси, различни от такси за съхранение, превоз и други подобни поискани и получени услуги.
   Член 6
   Привилегии и имунитети на личния състав на EUNAVFOR, предоставени от приемащата държава
   1.   Личният състав на EUNAVFOR не подлежи на арест или задържане под никаква форма.
   2.   Документите, кореспонденцията и собствеността на личния състав на EUNAVFOR са неприкосновени, освен в случай на изпълнителни действия, разрешени съгласно параграф 6.
   3.   Личният състав на EUNAVFOR се ползва с имунитет от наказателната юрисдикция на приемащата държава при всякакви обстоятелства.
   Заинтересованата участваща държава или институция на ЕС, според случая, може да се откаже от имунитета на личния състав на EUNAVFOR по отношение на наказателната юрисдикция. Отказът от имунитет винаги трябва да бъде в писмена форма.
   4.   Личният състав на EUNAVFOR се ползва с имунитет по отношение на гражданската и административната юрисдикция на приемащата държава във връзка с устни или писмени изявления, както и с всякакви действия, предприети в изпълнение на официалните му функции. Ако пред съд на приемащата държава бъде образувано гражданско производство срещу член на личния състав на EUNAVFOR, командващият силите на ЕС и компетентният орган на участващата държава или институция на ЕС незабавно се уведомяват за това. Преди образуването на съдебното производство командващият силите на ЕС и компетентният орган на участващата държава или институция на ЕС удостоверяват пред съда дали въпросното действие е извършено от член на личния състав на EUNAVFOR в изпълнение на официалните му функции.
   Ако действието е извършено в изпълнение на официални функции, производство не се открива и се прилагат разпоредбите на член 15. Ако действието не е извършено в изпълнение на официални функции, производството може да продължи. Удостоверяването от страна на командващия силите на ЕС и компетентния орган на участващата държава или на институцията на ЕС има задължителен характер за юрисдикцията на приемащата държава, която не може да го оспорва.
   При започване на производство от член на личния състав на EUNAVFOR, той вече не може да се позовава на имунитет от юрисдикция по отношение на всякакви насрещни искове, пряко свързани с основния иск.
   5.   Личният състав на EUNAVFOR не може да бъде задължен да дава свидетелски показания. EUNAVFOR и участващите държави обаче се стремят да представят показания на свидетели или показания под клетва на персонала на EUNAVFOR, участвал във всеки инцидент, във връзка с който лицата са прехвърлени съгласно споразумение между Европейския съюз и приемащата държава относно условията за прехвърляне на лица, заподозрени в пиратство и въоръжени грабежи и на тяхното имущество от EUNAVFOR към приемащата държава.
   6.   Изпълнителни мерки спрямо членове на личния състав на EUNAVFOR не се предприемат, освен когато срещу тях е заведено гражданско дело, което не е свързано с официалните им функции. Имуществото на личния състав на EUNAVFOR, което командващият силите на ЕС е удостоверил, че е необходимо за изпълнението на официалните му функции, не подлежи на изземване в изпълнение на присъда, решение или заповед. При граждански производства членовете на личния състав на EUNAVFOR не подлежат на ограничения върху личната им свобода или други ограничителни мерки.
   7.   Имунитетът на личния състав на EUNAVFOR по отношение на юрисдикцията на приемащата държава не го освобождава от юрисдикциите на съответните участващи държави.
   8.   По отношение на услугите, предоставени на EUNAVFOR, персоналът на EUNAVFOR се освобождава от действащите разпоредби за социално осигуряване в приемащата държава.
   9.   Членовете на личния състав на EUNAVFOR се освобождават от всякакви форми на данъчно облагане в приемащата държава върху заплатите и възнагражденията, които получават от EUNAVFOR или от съответните участващи държави, както и върху всички други доходи, получени от източници извън приемащата държава.
   В съответствие със законовите и подзаконовите разпоредби, които приема, приемащата държава разрешава вноса на стоки за лично ползване от личния състав на EUNAVFOR и ги освобождава от всякакви мита, данъци и други такси освен такси за съхранение, превоз и други подобни услуги.
   Личният багаж на членовете на личния състав на EUNAVFOR се освобождава от проверки, освен ако няма сериозни основания да се предполага, че съдържа вещи, които не са предназначени за лично ползване от личния състав на EUNAVFOR или предмети, забранени за внос и износ по закон или за които се прилагат правилата за налагане на карантина на приемащата държава. Такава проверка се извършва само в присъствието на съответния член на личния състав на EUNAVFOR или на упълномощен представител на EUNAVFOR.
   Член 7
   Местен персонал
   Членовете на местния персонал се ползват с привилегии и имунитети единствено доколкото приемащата държава позволява това. Приемащата държава обаче упражнява юрисдикцията си над местния персонал по такъв начин, че да не се възпрепятства излишно изпълнението на функциите, свързани с операцията.
   Член 8
   Наказателна юрисдикция
   Компетентните органи на участващата държава имат право да упражняват на територията на приемащата държава пълна наказателна юрисдикция и дисциплинарна власт, произтичащи от законодателството на участващата държава по отношение на целия личен състав на EUNAVFOR, подчинен на това законодателство. Когато е възможно, приемащата държава се стреми да улесни упражняването на юрисдикция от компетентните органи на участващата държава.
   Член 9
   Униформа и оръжия
   1.   Носенето на униформа се урежда с правила, приети от командващия силите на ЕС.
   2.   Когато са по море, членовете на военния личен състав на EUNAVFOR, както и полицейските служители, придружаващи задържаните от EUNAVFOR лица, могат да носят оръжия и муниции, при условие че заповедите, които са получили, допускат това, при строго ограничение до оперативните потребности.
   3.   На сухоземната територия на Сейшелите членовете на личния състав на EUNAVFOR могат да носят оръжия, ако със заповед са получили разрешение за това, в рамките на своите обекти и при преминаване между такива обекти или техните кораби и самолети или когато придружават задържани лица, заподозрени в пиратство. Във всички други случаи оръжия могат да се носят само с предварително разрешение по силата на сейшелския закон за огнестрелните оръжия и боеприпасите.
   Член 10
   Подкрепа от страна на приемащата държава и сключване на договори
   1.   Приемащата държава се съгласява, ако бъде отправена такава молба, да съдейства на EUNAVFOR за намирането на подходящи бази.
   2.   В рамките на своите средства и възможности приемащата държава предоставя безвъзмездно бази, които са нейна собственост, при положение че те са поискани за осъществяване на административните и оперативните дейности на EUNAVFOR, с изключение на такси за комунални услуги и гориво.
   3.   В рамките на своите средства и възможности приемащата държава допринася за подготовката, установяването, изпълнението и поддръжката на операцията. Подпомагането и поддръжката на операцията от страна на приемащата държава се извършват при същите условия, които са предвидени за нейните собствени въоръжени сили.
   4.   Правото, приложимо за договори, сключени от EUNAVFOR в приемащата държава, се определя в съответните договори.
   5.   Договорът може да предвижда процедурата за разрешаване на спорове, посочена в член 15, параграфи 3 и 4, да се прилага за спорове, възникващи при изпълнението на договора.
   6.   Приемащата държава улеснява изпълнението на договорите, сключени между EUNAVFOR и търговски оператори за целите на операцията.
   Член 11
   Промени на базите
   1.   При зачитане на законовите и подзаконовите разпоредби на приемащата държава EUNAVFOR имат право да изграждат или променят бази в зависимост от оперативните нужди.
   2.   Приемащата държава няма да изисква обезщетение от EUNAVFOR за подобни строежи, промени или преустройства.
   Член 12
   Смърт на член на личния състав на EUNAVFOR
   1.   Командващият силите на ЕС има право да се заеме и да направи необходимите постъпки за репатриране на починал член на личния състав на EUNAVFOR, както и на личното имущество на починалия.
   2.   Аутопсия на починал член на EUNAVFOR не може да се извършва без съгласието на държавата, чийто гражданин е въпросният починал член, и без присъствието на представител на EUNAVFOR и/или на държавата, чийто гражданин е въпросният починал член.
   3.   Приемащата държава и EUNAVFOR си сътрудничат в максимална степен за бързото репатриране на починали членове на личния състав на EUNAVFOR.
   Член 13
   Сигурност на EUNAVFOR и военна полиция
   1.   Приемащата държава предприема всички подходящи мерки за гарантиране на безопасността и сигурността на EUNAVFOR и техния личен състав.
   2.   Командващият силите на ЕС може да създаде военно-полицейско звено за поддържане на реда в базите на EUNAVFOR.
   3.   Военно-полицейското звено може също, в консултация и сътрудничество с военната полиция или полицията на приемащата държава, да действа извън базите за осигуряване на ред и дисциплина сред личния състав на EUNAVFOR.
   4.   Преминаващият транзитно през територията на приемащата държава личен състав на EUNAVFOR, който придружава задържаните от EUNAVFOR лица, може да прилага необходимите мерки на физическа принуда по отношение на тези лица.
   Член 14
   Комуникации
   1.   EUNAVFOR могат да инсталират и използват устройства за радиоразпръскване и радиоприемане, както и сателитни системи. Те си сътрудничат с компетентните органи на приемащата държава с оглед избягване на конфликти при използването на съответните честоти. Приемащата държава предоставя безплатен достъп до честотния спектър в съответствие със законовите и подзаконовите разпоредби на приемащата държава.
   2.   EUNAVFOR имат право на неограничена комуникация по радиостанция (включително сателитна, мобилна и преносима радиостанция), телефон, телеграф, факс и други средства, както и правото да инсталират необходимата техника за поддръжка на тези комуникации във и между базите на EUNAVFOR, включително поставяне на кабели и наземни линии за целите на операцията.
   3.   На територията на собствените си бази EUNAVFOR могат да създадат необходимите условия за доставянето на поща, адресирана до и изпращана от EUNAVFOR и/или техния личен състав.
   Член 15
   Искания за обезщетение в случай на смърт, нараняване, вреди и загуби
   1.   EUNAVFOR и личният състав на EUNAVFOR не носят отговорност за каквито и да било вреди или загуби на гражданско или държавно имущество, причинени от действия, предприети от EUNAVFOR в изпълнение на официални функции или от действия във връзка с граждански безредици или защита на EUNAVFOR.
   2.   С оглед постигане на задоволително уреждане на спора, исковете за щети или загуби на гражданско или държавно имущество, които не са обхванати от параграф 1, както и исковете при смърт или увреждане на лица и за вреди или загуби на имущество на EUNAVFOR, се препращат на EUNAVFOR чрез компетентните органи на приемащата държава, когато се отнася за искове, предявени от юридически или физически лица от приемащата държава, или на компетентните органи на приемащата държава, когато се отнася за искове, предявени от EUNAVFOR.
   3.   Когато не може да се постигне извънсъдебно споразумение, искането за обезщетение се подава до комисия по исканията за обезщетение, състояща се от равен брой представители на EUNAVFOR и на приемащата държава. Уреждането на исканията става по общо съгласие.
   4.   Когато е невъзможно да се постигне споразумение в комисията по исканията за обезщетение, исканията:

               а)

               за суми, по-малки или равни на 40 000 EUR, се уреждат по дипломатически път между приемащата държава и представители на ЕС;

               б)

               за суми, надхвърлящи посочената в буква а), се отнасят до арбитражен орган, чиито решения са задължителни.

         5.   Арбитражният орган се състои от трима арбитри, като първият се определя от приемащата държава, вторият — от EUNAVFOR, а третият — по общо съгласие от приемащата държава и EUNAVFOR. Когато една от страните не посочи арбитър в рамките на два месеца, или когато приемащата държава и EUNAVFOR не могат да постигнат съгласие по определянето на третия арбитър, той се назначава служебно от председателя на Съда на Европейските общности.
   Командващият операцията на ЕС и/или командващият силите на ЕС и административните органи на приемащата държава се договарят за необходимите административни мерки за определяне на мандата на комисията по исканията за обезщетение на арбитражния орган, приложимите в рамките на тези органи процедури и условията за предявяване на искания за обезщетение.
   Член 16
   Взаимодействие и спорове
   1.   Всички въпроси, възникнали във връзка с прилагането на настоящото споразумение, се разглеждат съвместно от представители на EUNAVFOR и от компетентните органи на приемащата държава.
   2.   Ако не е постигнато предварително споразумение, споровете относно тълкуването или прилагането на настоящото споразумение се разрешават между представители на ЕС и на приемащата държава единствено с дипломатически средства.
   Член 17
   Други разпоредби
   1.   Във всички случаи, в които настоящото споразумение се позовава на привилегиите, имунитетите и правата на EUNAVFOR и на личния състав на EUNAVFOR, правителството на приемащата държава отговаря за прилагането и спазването им от съответните местни власти на приемащата държава.
   2.   Никоя разпоредба на настоящото споразумение няма за цел да се отклонява и не може да се тълкува като дерогация от права на държава-членка на ЕС или на друга държава, участваща в EUNAVFOR, произтичащи от други споразумения.
   Член 18
   Разпоредби за прилагане
   За целите на прилагането на настоящото споразумение, въпроси от оперативен, административен или технически характер могат да бъдат предмет на отделни договорености, сключени между командващия операцията на ЕС и/или командващия силите на ЕС и административните органи на приемащата държава.
   Член 19
   Влизане в сила и прекратяване
   1.   Настоящото споразумение влиза в сила в деня на подписването му и остава валидно до датата на напускане на последните части на EUNAVFOR и последния член на личния състав на EUNAVFOR, съгласно нотификацията, изпратена от EUNAVFOR. Всяка от страните може да прекрати споразумението на който и да е по-ранен етап с 6-месечно писмено предизвестие.
   2.   Независимо от параграф 1, разпоредбите, които се съдържат в член 4, параграф 8, член 5, параграфи 1—3, 6 и 7, член 6, параграфи 1, 3, 4, 6 и 8—10, член 10, параграф 2, член 11, член 13, параграфи 1 и 2 и член 15, се прилагат от датата, на която първият член на личния състав на EUNAVFOR е разположен в приемащата държава, ако тази дата е по-ранна от датата на влизане в сила на настоящото споразумение.
   3.   Настоящото споразумение може да се изменя с писмено споразумение между страните.
   4.   Прекратяването на настоящото споразумение не засяга правата и задълженията, произтичащи от изпълнението на споразумението преди неговото прекратяване.

      Съставено във Виктория, Сейшели, в двоен екземпляр на английски език, на 10 ноември 2009 година.

            За Европейския съюз

            За Република Сейшели


title: 2012/680/ЕС: Решение на Европейския парламент и на Съвета от 25 октомври 2012 година относно мобилизирането на средства от Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/015 FR/Peugeot от Франция)

text:
               7.11.2012

               BG

               Официален вестник на Европейския съюз

               L 307/74

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 25 октомври 2012 година
   относно мобилизирането на средства от Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/015 FR/Peugeot от Франция)
   (2012/680/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхното повторно интегриране на пазара на труда.

               (2)

               Обхватът на ЕФПГ беше разширен за заявленията, подадени в периода от 1 май 2009 г. до 30 декември 2011 г., за да се включи помощта за работниците, чието съкращаване е пряко следствие от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишен таван от 500 милиона евро.

               (4)

               На 5 май 2010 г. Франция подаде заявление за мобилизиране на средства от ЕФПГ във връзка със съкращения в рамките на групата „PSA Peugeot Citroën“ във Франция, подкрепено от допълнителна информация, предоставена до 13 април 2012 г. Заявлението отговаря на изискванията за определяне на финансовото участие, определени в член 10 от Регламент (ЕО) № 1927/2006. По тази причина Комисията предлага да бъдат мобилизирани средства в размер на 11 949 666 EUR.

               (5)

               Поради това следва да бъдат мобилизирани средства от ЕФПГ за предоставяне на финансово участие по заявлението, подадено от Франция,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2012 година се мобилизират средства по линия на Европейския фонд за приспособяване към глобализацията за осигуряване на сумата от 11 949 666 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 25 октомври 2012 година.

            За Европейския парламент

            Председател

         M. SCHULZ

            За Съвета

            Председател

         A. D. MAVROYIANNIS

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: 2010/351/ОВППС: Решение EUJUST LEX-IRAQ/1/2010 на Комитета по политика и сигурност от 22 юни 2010 година за удължаване на мандата на ръководителя на интегрираната мисия на Европейския съюз за спазване на правовия ред в Ирак, EUJUST LEX-IRAQ

text:
               26.6.2010

               BG

               Официален вестник на Европейския съюз

               L 160/10

         РЕШЕНИЕ EUJUST LEX-IRAQ/1/2010 НА КОМИТЕТА ПО ПОЛИТИКА И СИГУРНОСТ
   от 22 юни 2010 година
   за удължаване на мандата на ръководителя на интегрираната мисия на Европейския съюз за спазване на правовия ред в Ирак, EUJUST LEX-IRAQ
   (2010/351/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/330/ОВППС на Съвета от 14 юни 2010 г. относно интегрираната мисия на Европейския съюз за спазване на правовия ред в Ирак, EUJUST LEX-IRAQ (1), и по-специално член 9, параграф 2 от него,
   като има предвид, че:

               (1)

               Съгласно член 9, параграф 2 от Решение 2010/330/ОВППС на Съвета Комитетът по политика и сигурност (КПС) е оправомощен в съответствие с член 38 от Договора да взема необходимите решения за целите на политическия контрол и стратегическото ръководство на интегрираната мисия на Европейския съюз за спазване на правовия ред в Ирак, EUJUST LEX-IRAQ (наричана по-нататък EUJUST LEX-IRAQ), включително по-специално решения относно назначаването на ръководител на мисията.

               (2)

               На 15 декември 2009 г. по предложение на върховния представител на Съюза по въпросите на външните работи и политиката на сигурност (ВП) КПС прие Решение 2009/982/ОВППС на КПС (2) за назначаване на г-н Francisco DÍAZ ALCANTUD за ръководител на EUJUST LEX-IRAQ.

               (3)

               На 16 юни 2010 г. ВП предложи на КПС да удължи мандата на г-н Francisco DÍAZ ALCANTUD като ръководител на мисията EUJUST LEX -IRAQ до 30 юни 2011 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Francisco DÍAZ ALCANTUD като ръководител на мисията EUJUST LEX-IRAQ се удължава от 1 юли 2010 г. до 30 юни 2011 г.
   Член 2
   Настоящото решение влиза в сила в деня на неговото приемане.

      Съставено в Брюксел на 22 юни 2010 година.

            За Комитета по политика и сигурност

            Председател

         C. FERNÁNDEZ-ARIAS

      (1)  ОВ L 149, 15.6.2010 г., стр. 12.

      (2)  ОВ L 338, 19.12.2009 г., стр. 92.


title: Решение (ОВППС) 2016/938 на Комитета по политика и сигурност от 31 май 2016 година за удължаване на мандата на ръководителя на мисията на Европейския съюз по линия на ОПСО в Мали (EUCAP Sahel Mali) (EUCAP Sahel Mali/1/2016)

text:
               14.6.2016

               BG

               Официален вестник на Европейския съюз

               L 155/23

         РЕШЕНИЕ (ОВППС) 2016/938 НА КОМИТЕТА ПО ПОЛИТИКА И СИГУРНОСТ
   от 31 май 2016 година
   за удължаване на мандата на ръководителя на мисията на Европейския съюз по линия на ОПСО в Мали (EUCAP Sahel Mali) (EUCAP Sahel Mali/1/2016)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2014/219/ОВППС на Съвета от 15 април 2014 г. относно мисията на Европейския съюз по линия на ОПСО в Мали (EUCAP Sahel Mali) (1), и по-специално член 7, параграф 1 от него,
   като взе предвид Решение (ОВППС) 2015/76 на Съвета от 19 януари 2015 г. за започване на мисията на Европейския съюз по линия на ОПСО в Мали (EUCAP Sahel Mali) и за изменение на Решение 2014/219/ОВППС (2),
   като има предвид, че:

               (1)

               Съгласно Решение 2014/219/ОВППС Комитетът по политика и сигурност (КПС) е оправомощен в съответствие с член 38 от Договора да взема необходимите решения с цел упражняване на политически контрол и стратегическо ръководство на мисията EUCAP Sahel Mali, включително решението за назначаване на ръководител на мисията.

               (2)

               На 26 май 2014 г. КПС прие Решение EUCAP Sahel Mali/1/2014 (3), с което г-н Albrecht CONZE беше назначен за ръководител на мисията на EUCAP Sahel Mali за периода от 26 май 2014 г. до 14 януари 2015 г.

               (3)

               На 14 януари 2015 г. КПС прие Решение (ОВППС) 2015/67 (4), с което се удължава мандатът на г-н Albrecht CONZE като ръководител на мисията на EUCAP Sahel Mali до 14 юни 2015 г.

               (4)

               На 15 април 2015 г. КПС прие Решение (ОВППС) 2015/610 (5), с което се удължава мандатът на г-н Albrecht CONZE като ръководител на мисията на EUCAP Sahel Mali до 14 юни 2016 г.

               (5)

               Върховният представител на Съюза по въпросите на външните работи и политиката на сигурност предложи да се удължи мандатът на г-н Albrecht CONZE като ръководител на мисията на EUCAP Sahel Mali от 15 юни 2016 г. до 14 януари 2017 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Albrecht CONZE като ръководител на мисията на EUCAP Sahel Mali се удължава до 14 януари 2017 г.
   Член 2
   Настоящото решение влиза в сила в деня на приемането му.

      Съставено в Брюксел на 31 май 2016 година.

            За Комитета по политика и сигурност

            Председател

         W. STEVENS

      (1)  ОВ L 113, 16.4.2014 г., стр. 21.

      (2)  ОВ L 13, 20.1.2015 г., стр. 5.

      (3)  Решение EUCAP Sahel Mali/1/2014 на Комитета по политика и сигурност от 26 май 2014 г. за назначаване на ръководителя на мисията на Европейския съюз по линия на ОПСО в Мали (EUCAP Sahel Mali) (ОВ L 164, 3.6.2014 г., стр. 43).

      (4)  Решение (ОВППС) 2015/67 на Комитета по политика и сигурност от 14 януари 2015 г. за удължаване на мандата на ръководителя на мисията на Европейския съюз по линия на ОПСО в Мали (EUCAP Sahel Mali) (EUCAP Sahel Mali/1/2015) (ОВ L 11, 17.1.2015 г., стр. 72).

      (5)  Решение (ОВППС) 2015/610 на Комитета по политика и сигурност от 15 април 2015 г. за удължаване на мандата на ръководителя на мисията на Европейския съюз по линия на ОПСО в Мали (EUCAP Sahel Mali) (EUCAP Sahel Mali/2/2015) (ОВ L 101, 18.4.2015 г., стр. 60).


title: 2014/467/ЕС: Решение на Съвета от 14 юли 2014 година за удължаване на срока на действие на Решение 2011/492/ЕС на Съвета и за преустановяване на прилагането на подходящите мерки от него

text:
               18.7.2014

               BG

               Официален вестник на Европейския съюз

               L 212/12

         РЕШЕНИЕ НА СЪВЕТА
   от 14 юли 2014 година
   за удължаване на срока на действие на Решение 2011/492/ЕС на Съвета и за преустановяване на прилагането на подходящите мерки от него

      (2014/467/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) (наричано по-нататък „Споразумението за партньорство АКТБ—ЕС“), изменено за последен път в Уагадугу, Буркина Фасо на 22 юни 2010 г. (2), и по-специално член 96 от него,
   като взе предвид Вътрешното споразумение между представителите на правителствата на държавите членки, заседаващи в рамките на Съвета, относно мерките, които трябва да се предприемат, и процедурите, които трябва да се спазят за изпълнението на Споразумението за партньорство АКТБ—ЕС (3), и по-специално член 3 от него,
   като взе предвид предложението на Европейската комисия,
   като има предвид, че:

               (1)

               С Решение 2011/492/ЕС на Съвета (4) консултациите с Република Гвинея Бисау съгласно член 96 от Споразумението за партньорство АКТБ—ЕС бяха приключени и бяха предприети подходящи мерки, както е посочено в приложението към това решение.

               (2)

               Решение 2011/492/ЕС на Съвета беше изменено с Решение 2013/385/ЕС на Съвета (5), за да бъде удължен срокът на прилагане на подходящите мерки с една година, до 19 юли 2014 г.

               (3)

               Основните елементи, посочени в член 9 от Споразумението за партньорство АКТБ—ЕС, продължават да бъдат нарушавани и настоящите условия в Гвинея Бисау не осигуряват зачитането на правата на човека, демократичните принципи и върховенството на закона. Поради това е целесъобразно срокът на действие на Решение 2011/492/ЕС на Съвета да бъде удължен с една година.

               (4)

               Въпреки това, като се има предвид, че на 13 април 2014 г. и 18 май 2014 г. бяха проведени мирни, свободни и вдъхващи доверие избори, които представляват важна крачка към установяването на по-голяма демокрация и стабилност, и за да се даде възможност за съвместна работа с демократично избраните органи и за подпомагане на усилията им за консолидиране на демократичните институции, помиряване на обществото и насърчаване на социално-икономическото развитие на Гвинея Бисау, прилагането на подходящите мерки, посочени в приложението към Решение 2011/492/ЕС на Съвета, следва да бъде преустановено.

               (5)

               Настоящото решение следва да бъде преразгледано шест месеца след влизането му в сила,

         ПРИЕ НАСТОЯЩОТО РЕШЕНИЕ:
   Член 1
   Срокът на действие на Решение 2011/492/ЕС и на подходящите мерки от него се удължава до 19 юли 2015 г. Прилагането на подходящите мерки обаче се преустановява.
   Подходящите мерки се преразглеждат периодично и ще започнат да се прилагат отново при сериозно влошаване на положението в Гвинея Бисау. При всички случаи тези мерки ще бъдат преразгледани шест месеца след влизането в сила на настоящото решение.
   Член 2
   Писмото в приложението към настоящото решение се изпраща до органите на Гвинея Бисау.
   Член 3
   Настоящото решение влиза в сила от датата на приемането му.

      Съставено в Брюксел на 14 юли 2014 година.

            За Съвета

            Председател

         M. MARTINA

      (1)  ОВ L 317, 15.12.2000 г., стр. 3.

      (2)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).

      (3)  ОВ L 317, 15.12.2000 г., стр. 376, изменено с Вътрешно споразумение между представителите на правителствата на държавите-членки, заседаващи в рамките на Съвета за изменение на Вътрешното споразумение от 18 септември 2000 г. за мерките, които да бъдат предприети, и процедурите, които да бъдат следвани, за изпълнение на Споразумението за партньорство АКТБ—ЕС (ОВ L 247, 9.9.2006 г., стр. 48).

      (4)  Решение 2011/492/ЕС на Съвета от 18 юли 2011 г. за приключване на процедурата на консултации с Република Гвинея Бисау съгласно член 96 от Споразумението за партньорство АКТБ—ЕС (ОВ L 203, 6.8.2011 г., стр. 2).

      (5)  Решение 2013/385/ЕС на Съвета от 15 юли 2013 г. за удължаване на срока на прилагане на подходящите мерки, установени с Решение 2011/492/ЕС по отношение на Република Гвинея Бисау, и за изменение на посоченото решение (ОВ L 194, 17.7.2013 г., стр. 6).

      ПРИЛОЖЕНИЕ

      До Негово Превъзходителство президента на Република Гвинея Бисау,
      До Негово Превъзходителство министър-председателя на Република Гвинея Бисау,
      Уважаеми господа,
      След консултациите, които се проведоха в Брюксел на 29 март 2011 г. в рамките на член 96 от Споразумението за партньорство АКТБ—ЕС, на 18 юли 2011 г. с Решение 2011/492/ЕС на Съвета Европейският съюз реши да приеме подходящи мерки, включително схема на взаимни ангажименти с цел постепенното възобновяване на сътрудничеството с Европейския съюз.
      С Решение 2013/385/ЕС на Съвета срокът на действие на Решение 2011/492/ЕС на Съвета беше удължен с една година, до 19 юли 2014 г.
      През последните дванайсет месеца, през които на власт бяха временни органи, не беше постигнат никакъв напредък по отношение на зачитането на правата на човека, борбата с безнаказаността, реформата на сектора на сигурността и борбата с незаконния трафик, по-специално на наркотици, които бяха посочени в схемата на взаимни ангажименти с цел възобновяване на сътрудничеството с Европейския съюз.
      Въпреки това Европейският съюз е окуражен от проведените на 13 април 2014 г. и 18 май 2014 г. свободни, мирни и вдъхващи доверие парламентарни и президентски избори, които представляваха важна крачка към установяването на демокрация и стабилност в страната. Поради това Европейският съюз взе решение да преустанови прилаганите съгласно член 96 от Споразумението от Котону мерки, определени в Решение 2011/492/ЕС на Съвета, за да може да работи съвместно с демократично избраните органи и да оказва пряка подкрепа в усилията им за укрепване, помирение и развитие на страната в сътрудничество с другите международни партньори.
      Европейският съюз отдава изключително значение на разпоредбите на член 9 от Споразумението от Котону, тъй като отношенията между Европейския съюз и Гвинея Бисау се градят основно на зачитането на правата на човека, демократичните институции и върховенството на закона. Европейският съюз ще продължи да следи отблизо положението в страната.
      Политическите и социално-икономическите предизвикателства, пред които е изправена страната, са големи, но сме уверени, че водейки диалог с всички политически групи, ще успеете да вземете необходимите решения на икономическо и финансово равнище и в основните области от реформата на сектора на сигурността и борбата с безнаказаността.
      Европейският съюз продължава да държи твърдо на партньорството си с народа на Гвинея Бисау. С настоящото решение на Европейския съюз за преустановяване на прилагането на подходящите мерки и за възстановяване на диалога и сътрудничеството с легитимните органи се цели да бъде даден нов тласък на укрепването на отношенията между ЕС и Гвинея Бисау с оглед нормализирането на двустранните отношения. Въпреки това поетите от Гвинея Бисау ангажименти в рамките на консултациите по член 96 продължават да бъдат приложими и Европейският съюз очаква ръководеното от Вас правителство да положи всички усилия за тяхното изпълнение като приоритет.
      Европейският съюз призовава всички страни да се възползват от започналата промяна, за да се доближи страната до установяването на демократична стабилност, върховенство на закона, зачитане на правата на човека и социално-икономическо развитие.
      С уважение,

         За Съвета
         C. ASHTON
         Върховен представител

         За Комисията
         A. PIEBALGS
         Член на Комисията